PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/414/16 septembrie 2004
AVIZ

asupra proiectului de Lege pentru aprobarea Ordonanţei de urgenţă a Guvernului nr.56/2004 privind crearea statutului special al funcţionarului public denumit manager public
În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.56/2004 privind crearea statutului special al funcţionarului public denumit manager public, trimis comisiei cu adresa nr.P.L.-X 516 din 8 septembrie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 15 septembrie 2004.
În urma dezbaterilor, membrii comisiei au hotărât, avizarea favorabilă a proiectului de lege cu un amendament:
	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	__
	Se propune introducerea unui text nou, ca punct 2, cu următorul cuprins:

"2. La articolul 10, alineatul (1), după litera c) se introduc 2 litere noi, d) şi e), cu următorul cuprins:

d) persoanele care au calitatea de doctor sau master în ştiinţe administrative;

e) absolvenţii studiilor masterale intitulate "Spaţiul Public European", organizate de Facultatea de Administraţie Publică din cadrul Şcolii Naţionale de Studii Politice şi Administrative."
Autor: deputat Smaranda Dobrescu
	Această prevedere există şi pentru înalţi funcţionari publici.
Întrucât aceste studii masterale au recunoaştere europeană: Directoratul general pentru educaţie şi cultură al Comisiei Europene a inclus aceste studii masterale în cadrul proiectelor Jean Monnet.

